31/12/2021 | Administración LocalMunicipal
A Coruña
Persoal
Anuncio de bases específicas para a cobertura de 3 prazas de Técnico/a de Apoio Social, C. E. 20/18

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 28 de decembro de 2021, resolveuse autorizar a convocatoria e á aprobación das seguintes bases específicas: BASES ESPECÍFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, DE 3 PRAZAS DE TÉCNICO/A DE APOIO SOCIAL (SUBGRUPO A2) DA ESCALA DE ADMINISTRACIÓN ESPECIAL (C. E. 20/18) 1. OBXECTO O obxecto destas bases específicas é ordenar o proceso selectivo para a cobertura, pola quenda libre, de 3 prazas de técnico/a de apoio social (subgrupo A2) da escala de Administración especial, subescala técnica, clase técnicos medios, unha praza incluída na OEP do ano 2017 (BOP núm.195 do 13/10/2017) e dúas prazas incluídas na OEP do ano 2018 (BOP núm.139 do 23/07/2018, modificada no BOP núm.232 do 05/12/2018 e no BOP núm 247 do 28/12/2018 (C. E. 20/18). Estas bases son complementarias ao procedemento xeral de selección establecido nas bases xerais para o acceso a prazas de persoal funcionario do Concello da Coruña aprobadas por Resolución do Concelleiro delegado de Economía, Facenda e Réxime Interior do 15/06/2021 (BOP núm.115 do 21/06/2021, corrección de erros BOP núm.128 do 09/07/2021). 2. SISTEMA DE SELECCIÓN O sistema de selección será o de oposición.3. REQUISITOS Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: 1. Posuír ou estar en condicións de obter unha titulación universitaria de grao ou diplomatura na rama das ciencias sociais e xurídicas ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario.4. SOLICITUDES As solicitudes presentaranse preferentemente por vía electrónica a través da sede electrónica do Concello da Coruña ( https://sede.coruna. gal/sede/es/tramites-y-servicios-electronicos/guia-de-procedimientos-y-servicios/detalle-de-procedimientos/participacion-en-pruebas-selectivas/contenido/1453753399919? argIdioma=es ) mediante o procedemento específico “Participación en probas selectivas”. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.4.1 Modelo de solicitude As persoas aspirantes deberán cubrir con exactitude o modelo específico de solicitude de admisión a probas selectivas dispoñible no seguinte enlace https://sede.coruna. gal/descarga/1453753402297/mod095_Solicitud_pruebas_selectivas. pdf, na páxina web www.coruna. gal ou nas oficinas de asistencia en materia de rexistro do Concello da Coruña. En aplicación do artigo 28 da LPAC os datos incluídos nas solicitudes serán consultados polo Concello da Coruña. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da seguinte documentación: − DNI/NIE − Titulación académica ou profesional esixida na base 3 − Acreditación do pago da taxa que corresponda por dereitos de exame, só no caso de non acreditar estar nalgúns dos supostos de exención de pago de conformidade co establecido no punto 4.2. − Persoas con discapacidade: certificado de discapacidade No caso de solicitar a exención da realización da proba de coñecemento do idioma galego. as persoas interesadas deberán achegar coa solicitude: − Celga 4 ou título equivalente debidamente homologado de acordo coa normativa de aplicación. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción.4.2 Pago de dereitos de exame As persoas aspirantes deberán aboar unha taxa de 19,31 € por dereitos de exame de acordo coa Ordenanza fiscal núm.1 reguladora da taxa por tramitación ou expedición de documentos administrativos. O ingreso do importe da taxa poderá realizarase mediante autoliquidación da taxa na Oficina Virtual do Contribuínte (OVC) e posterior pago da autoliquidación en Autoliquidacións (coruna. gal), en calquera banco, caixa de aforros ou cooperativa de crédito das que actúan como entidades colaboradoras na recadación tributaria, así como na oficina de recadación municipal situada na Rúa Franja, 20-22. Estarán exentas do pago desta taxa: a) As persoas cun grao de discapacidade igual ou superior ao 33%. b) As persoas que figuren como demandantes de emprego durante, polo menos, 6 meses antes da data da publicación da convocatoria das probas selectivas nas que solicite a participación no BOP. En aplicación do artigo 28 da LPAC os documentos que se relacionan de seguido, que xustifican a exención no pago da taxa de dereitos de exame, serán obxecto de consulta nas bases de datos deste concello e doutras administracións públicas segundo proceda: − Certificación de discapacidade da persoa solicitante − Certificación expedida polo servicio público de emprego no que conste que a persoa aspirante figura inscrita como demandante de emprego polo menos desde os 6 meses anteriores á data de publicación da convocatoria das probas selectivas nas que solicita a participación No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia destes certificados.5. PROCEDEMENTO SELECTIVO O proceso selectivo constará dunha fase de oposición. Calquera referencia normativa do temario entenderase referida ás disposicións legais vixentes na data de publicación destas bases no Boletín oficial da provincia. As persoas aspirantes deberán acudir a todas as probas provistos do DNI ou documento equivalente que acredite a súa identidade. Os aparellos electrónicos (teléfonos móbiles, axendas, auriculares, etc) están prohibidos dentro da sala onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para a súa localización. A negativa á petición do tribunal ou á localización do aparello provocarán a expulsión do/a opositor/a da proba e non se procederá á corrección do seu exercicio.5.1 FASE DE OPOSICIÓN A fase de oposición constará de catro exercicios de carácter obrigatorio e eliminatorio. Primeiro exercicio: Consistirá na resolución por escrito dun cuestionario tipo test, nun tempo máximo de 100 minutos, de 100 preguntas, máis 10 preguntas de reserva, con catro alternativas de resposta, sendo só unha delas correcta, en relación ao contido total do temario anexo a esta convocatoria. Este cuestionario será elaborado polo tribunal inmediatamente antes do comezo da proba. A data de realización deste exercicio non terá lugar antes dos 4 meses posteriores á data de publicación desta convocatoria no BOP. O exercicio será cualificado de 0 a 30 puntos, sendo necesario alcanzar un mínimo de 19,5 puntos para superalo. As persoas aspirantes que non acaden esta puntuación mínima serán eliminados. As respostas correctas puntuarán 0,30 puntos, as incorrectas descontarán 0,10 puntos e as preguntas deixadas en branco non descontarán puntuación. Ao finalizar o exercicio as persoas aspirantes poderán levar unha copia da súa folla de respostas. No prazo de 2 días hábiles desde a finalización da proba, o órgano de selección publicará na páxina web e no taboleiro de edictos e anuncios do Concello da Coruña a relación de respostas correctas ás preguntas formuladas. As persoas interesadas poderán presentar as reclamacións que consideren oportunas referidas ás preguntas, ao seu contido e ao cadro de respostas correctas no prazo de 5 días hábiles contados desde o día seguinte a súa publicación. Segundo exercicio: Consistirá en resolver, nun tempo máximo de 150 minutos, un suposto práctico, a elixir entre dous propostos polo tribunal, relativo aos contidos das materias comprendidas na parte específica do temario anexo. O enunciado dos supostos será elaborado polo tribunal inmediatamente antes do comezo do exercicio. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. Estimarase especialmente a sistemática na proposta realizada polos aspirantes, a formulación de conclusións, coñecemento e axeitada aplicación da normativa vixente e pragmatismo na resolución dos supostos. A ponderación de cada un destes criterios en cada un dos supostos será posto en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo tribunal con distinta puntuación cada un deles, deberá indicarse no exercicio entregado a/o opositor/a, a puntuación de cada un deles e o desenvolvemento dos criterios de cualificación xerais determinados, de selo caso. O tribunal establecerá e informará as persoas aspirantes, con anterioridade á realización deste exercicio, dos criterios de corrección, valoración e superación que non estean expresamente establecidos nestas bases. Este exercicio será cualificado cun máximo de 30 puntos, sendo necesario para superalo obter un mínimo de 19,5 puntos. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. As persoas aspirantes poderán levar unha copia da súa resolución do exercicio. Terceiro exercicio: Consistirá en desenvolver por escrito, durante un tempo máximo de 120 minutos, dous temas, a elixir entre catro, da parte específica do temario anexo a esta convocatoria. Os dous temas serán obtidos mediante sorteo público realizado polo tribunal inmediatamente antes do comezo do exercicio. O tribunal valorará que as respostas se axusten aos contidos dos epígrafes dos temas elixidos, a estrutura da exposición, a claridade e orde das ideas, a precisión da linguaxe utilizada e a capacidade de síntese. O exercicio será cualificado cun máximo de 30 puntos. Cada tema cualificarase cun máximo de 15 puntos, sendo necesario acadar unha puntuación mínima de 7,5 puntos en cada un deles para superalo. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. Ao remate do exercicio as persoas aspirantes poderán levar unha copia da súa resposta. Cuarto exercicio: proba de coñecemento da lingua galega. Estarán exentas de realizar este exercicio as persoas aspirantes que acrediten dentro do prazo de presentación de solicitudes estar en posesión do Celga 4 ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). O exercicio consistirá na tradución directa ou inversa dun ou varios textos, en castelán ou galego, nun tempo máximo de 60 minutos. Os textos serán elixidos polo tribunal inmediatamente antes da realización da proba. Este exercicio será cualificado como apto ou non apto, correspóndelle ao tribunal a fixación do nivel de coñecemento esixido para superar esta proba.6. CUALIFICACIÓN FINAL A orde de prelación das persoas aspirantes que superen o proceso selectivo realizarase de acordo coa suma das puntuacións obtidas en cada un dos exercicios da fase de oposición, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 3 desta convocatoria. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.7. ACREDITACIÓN DOS REQUISITOS Finalizado o proceso selectivo as persoas aspirantes propostas polo tribunal deberán presentar no prazo de 20 días naturais, desde o día seguinte ao da publicación da proposta, a documentación acreditativa do cumprimento dos requisitos esixidos nesta convocatoria. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos do Concello da Coruña. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Quen dentro do prazo indicado, e salvo casos de forza maior, non acredite os requisitos esixidos nesta convocatoria non poderá ser nomeado e anularanse todas as actuacións, sen prexuízo da responsabilidade en que puidese incorrer por falsidade.8. ELABORACIÓN DE LISTAXES DE PERSOAL FUNCIONARIO INTERINO Elaborarase unha listaxe de agarda coas persoas aspirantes que, superando algún dos exercicios da fase de oposición, non obtivesen praza, para a cobertura temporal de prazas por persoal funcionario interino nas circunstancias reguladas no artigo 10.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. TEMARIO PARTE COMÚN: TEMA 1.- A Constitución Española. Estrutura. Os principios constitucionais: o estado social e democrático de Dereito. Os valores superiores na Constitución española. Título preliminar. Os dereitos e deberes fundamentais, as súas garantías e suspensión. As Cortes Xerais. A reforma constitucional. TEMA 2.- O Goberno: Composición e funcións. Relacións entre o Goberno e as Cortes Xerais. A organización territorial do Estado. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. O Estado das Autonomías. Os Estatutos de Autonomía. Relación entre o Estado e as Comunidades Autónomas. TEMA 3.- O Estatuto de autonomía de Galicia. Título preliminar. O poder galego: o Parlamento. A Xunta e o seu presidente. As competencias de Galicia. TEMA 4.- Lei 39/2015, de 1 de outubro, do procedemento administrativo común das Administracións Públicas. Disposicións xerais. Dos interesados no procedemento. Da actividade das Administracións Públicas. Dos actos administrativos. A revisión de actos en vía administrativa: revisión de oficio. Recursos administrativos. TEMA 5.- Lei 39/2015, de 1 de outubro, do procedemento administrativo común das Administracións Públicas. Das disposicións sobre o procedemento administrativo común: Garantías do procedemento. Iniciación do procedemento. Ordenación do procedemento. Instrución do procedemento. Execución. Finalización do procedemento. A tramitación simplificada do procedemento administrativo común. TEMA 6.- O réxime local. Regulación xurídica. O municipio: concepto e elementos: Territorio e poboación. Organización. Competencias. O réxime de organización dos municipios de gran poboación: ámbito de aplicación. Organización e funcionamento dos órganos municipais necesarios. TEMA 7.- O persoal ao servizo das Administracións Públicas: Clases de persoal. Adquisición e perda da relación de servizo. Dereitos individuais. Deberes e código de conducta. Xornada de traballo permisos, licenzas e vacacións. Dereitos retributivos. Incompatibilidades. TEMA 8.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais. Recursos das facendas locais: Enumeración. Imposición e ordenación dos tributos locais. Taxas. Prezos Públicos. Contribucións especiais. Impostos locais: enumeración, natureza e feito impoñible. Os orzamentos: Contido e aprobación. TEMA 9.- Lei 40/2015, do 1 de outubro, do Réxime xurídico do sector público. Disposicións xerais. Dos órganos das Administracións Públicas: órganos administrativos, competencias, órganos colexiados, abstención e recusación. Os convenios. Principios da potestade sancionadora. Da responsabilidade patrimonial das Administracións Públicas. TEMA 10.- Lei 19/2013, de 9 de decembro, de transparencia, acceso á información pública e bo goberno. Transparencia da actividade pública. Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento de datos. Réxime sancionador. TEMA 11.- Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega. TEMA 12.- Contratos do Sector Público. Obxecto e ámbito de aplicación. Delimitación dos tipos contractuais. Partes do contrato: Órgano de contratación. Obxecto, orzamento base de licitación, valor estimado, precio e a súa revisión. Competencias e normas específicas de contratación nas entidades locais. PARTE ESPECÍFICA: TEMA 1.- A Lei 13/2008, do 3 de decembro, de Servizos Sociais de Galicia. TEMA 2.- O Decreto 99/2012, do 16 de marzo, polo que se regulan os servizos sociais comunitarios e o seu financiamento. O financiamento dos servizos sociais e a cooperación interadministrativa: O Plan Concertado. Convenio entre o Ministerio de Asuntos Sociais e a Comunidade Autónoma de Galicia para o desenvolvemento das prestacións básicas de servizos sociais das corporacións locais (BOE nº 163 do 08/07/1988). TEMA 3.- O Decreto 246/2011, do 15 de decembro, polo que se desenvolve a Lei 13/2008, do 3 de decembro, de servizos sociais de Galicia, no relativo aos órganos consultivos e de participación. TEMA 4.- O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia. TEMA 5.- Formas de prestación dos servizos sociais en Galicia. O réxime de concertos sociais: Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia. TEMA 6.- A Orde do 18 de agosto de 2000, da Consellería de Sanidade e Servizos Sociais, pola que se aproba o Estatuto básico dos centros de servizos sociais da Comunidade Autónoma de Galicia. TEMA 7.- O Decreto 40/2014, do 20 de marzo, polo que se crea a Axencia Galega de Servizos Sociais e se aproban os seus estatutos. TEMA 8.- A Historia Social Única electrónica. O Decreto 89/2016, do 30 de xuño, polo que se regula a creación, o uso e o acceso á Historia Social Única Electrónica. TEMA 9.- O Decreto 119/2005, de 6 de maio, polo que se crea o Instituto de Medicinal Legal de Galicia. Estrutura e funcións. TEMA 10.- O Consorcio Galego de Servizos de Igualdade e Benestar. Acordo fundacional e estatutos. TEMA 11.- O sistema español de Seguridade Social: Pensións non contributivas. Modalidades e requisitos. O ingreso mínimo vital (IMV): os requisitos e a súa acreditación, as obrigas das persoas beneficiarias. TEMA 12.- A Lei 39/2006, do 14 de decembro, de Promoción da Autonomía Persoal e Atención ás persoas en situación de dependencia. TEMA 13.- O Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do Programa Individual de Atención e a organización e funcionamento dos órganos técnicos competentes. TEMA 14.- O Decreto 149/2013, de 5 de setembro, polo que se define a carteira de servizos sociais para a promoción da autonomía persoal e atención ás persoas en situación de dependencia e se determina o sistema de participación das persoas usuarias na financiación do seu coste. TEMA 15.- O Decreto 183/2013, do 5 de decembro, polo que se crea a Rede Galega de Atención Temperá. TEMA 16.- A Lei orgánica 1/1996, do 15 de xaneiro de protección xurídica do menor, de modificación parcial do Código Civil e da Lei de Axuizamento Civil. TEMA 17.- A Lei 3/2011, do 30 de xuño, de apoio á familia e á convivencia de Galicia. Programas e recursos. TEMA 18.- O Decreto192/2015, do 29 de outubro, polo que se define a Carteira de servizos sociais de familia, infancia e adolescencia. TEMA 19.- A Lei 10/2013, do 27 de novembro, de inclusión social de Galicia. O Decreto 14/2019, do 31 de xaneiro, de desenvolvemento da Lei 10/2013, do 27 de novembro, de inclusión social de Galicia, no relativo á tramitación da renda de inclusión social de Galicia e das axudas de inclusión social. TEMA 20.- A Ordenanza municipal reguladora da Renda Social Municipal do Concello da Coruña. TEMA 21.- A Ordenanza municipal de emerxencia social do Concello da Coruña. TEMA 22.- O Decreto 61/2016, do 11 de febreiro, polo que se define a Carteira de servizos sociais de inclusión. A Orde do 25 de xaneiro de 2008 pola que se regulan os requisitos específicos que deben cumprir os centros de inclusión e emerxencia social. TEMA 23.- A inclusión como obxectivo da política social europea. Os plans de inclusión social en Galicia. A estratexia de inclusión social de Galicia 2014-2020: prioridades transversais e sectoriais na inclusión social. Estratexias, plans e programas de intervención específica. TEMA 24.- A Lei 10/2011, do 28 de novembro, de acción voluntaria. TEMA 25.- A Lei 6/2012, do 19 de xuño, de xuventude de Galicia. TEMA 26.- A Normativa galega en materia de igualdade: principais medidas contempladas polo Decreto 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais. Apoio á conciliación e á corresponsabilidade. O Plan de igualdade e a Ordenanza municipal do Concello da Coruña para a igualdade na diversidade. TEMA 27.- A acción social. Concepto e etapas históricas. O estado de benestar. Os Sistemas Públicos de Protección Social. O Sistema de Servizos Sociais en Galicia. Etapas e configuración actual. TEMA 28.- A educación social. Concepto e fundamentos. O/a educador/a social, ámbitos e instrumentos de intervención: proxecto e programas de intervención socioeducativa. Código deontolóxico. TEMA 29.- A socialización. Aprendizaxe e interiorización de valores, normas, hábitos condutas e habilidades sociais. Proceso e axentes socializadores. TEMA 30.- O grupo. Definición. Roles, líderes, normas, comunicación e interacción no grupo. O proceso grupal. Técnicas de dinamización grupal. TEMA 31.- A familia. Concepto, funcións, tipoloxía de familias e etapas do ciclo vital. A intervención socioeducativa e a mediación familiar. Competencias e habilidades para o correcto desenvolvemento das funcións parentais e educativas. As visitas domiciliarias na intervención coas familias. TEMA 32.- Intervención social e intervención familiar. Intervención social con familias e grupos. Enfoques e correntes actuais da intervención familiar. Intervención grupal. TEMA 33.- Intervención comunitaria. Sensibilización social e prevención de problemáticas sociais. Detección e análise de necesidades sociais. A prevención nos servizos sociais municipais. TEMA 34.- A Educación para a convivencia. Estratexias educativas para o fomento da interculturalidade e o respecto á diferenza. TEMA 35.- Os programas de desenvolvemento comunitario. Teoría e práctica. A animación sociocultural. Concepto. Obxectivos. Metodoloxía. Voluntariado social. Concepto e características. TEMA 36.- Absentismo e fracaso escolar. Modelos de abordaxe. Coordinación interinstitucional: protocolos. As situacións de violencia no ámbito escolar: o acoso escolar (bullying) e o ciberacoso escolar (cyberbullying). TEMA 37.- As situacións de violencia no ámbito familiar e convivencial: definición de violencia de xénero e violencia doméstica. A intervención coas mulleres en situación de vulnerabilidade. Normativa vixente en materia de violencia de xénero. Programas e equipamentos para mulleres vítimas de violencia de xénero. TEMA 38.- Igualdade e diversidade. Igualdade e Igualitarismo. Normativa e políticas de igualdade en Galicia: recursos, organización administrativa. A corresponsabilidade, a conciliación e a coeducación. TEMA 39.- A infancia: desenvolvemento físico e psicolóxico. Necesidades desta etapa. Recursos sociais dirixidos a este grupo de poboación. Políticas europeas: investimento en infancia e garantía infantil. TEMA 40.- Adolescencia e mocidade, desenvolvemento físico e psicolóxico. A relación con adultos e con iguais. Construción da personalidade. Recursos sociais dirixidos a este grupo de poboación. A inadaptación social na infancia e a adolescencia. TEMA 41.- Intervencións en materia de infancia e adolescencia. Acollemento familiar. Adopción. Programas de actuación. Equipos do menor; composición, funcións e metodoloxía de intervención. Institucións para menores na Comunidade Autónoma. TEMA 42.- Os malos tratos na infancia e adolescencia. Definición. Tipoloxía. Factores de risco. O proceso de intervención ante o maltrato infantil. Prevención, detección e tratamento social. Inadaptación social e conduta delituosa na adolescencia. Protocolo de actuación ante o maltrato infantil. Problemática do menor institucionalizado. Medidas de protección de menores. TEMA 43.- A discapacidade e a diversidade funcional: evolución conceptual. Discapacidade física, psíquica e sensorial. Os dereitos das persoas con discapacidade recollidos na convención internacional das persoas con discapacidade. Do modelo de negación ao modelo social de intervención coa discapacidade. Necesidades e recursos: centros e servizos especializados, axuda no fogar, axudas e subvencións. O papel do persoal técnico de servizos sociais na acción integradora: integración laboral, educativa, de ocio e tempo libre. TEMA 44.- Principios e orientacións básicas da educación para a saúde. A educación sexual e a orientación familiar. O espazo sociosanitario. Poboación destinataria de atención sociosanitaria. A coordinación sociosanitaria en Galicia. TEMA 45.- Intervención coas persoas maiores. Aspectos sociais do envellecemento. Necesidades sociais e recursos. Recursos e equipamentos. Servizos de apoio, axuda no fogar. Dereitos das persoas maiores. Tipoloxía de maltrato nas persoas maiores; físico, psicolóxico, emocional. Datos demográficos e proxeccións da poboación en Galicia. Políticas europeas e internacionais: o envellecemento activo e saudable e os coidados a longo prazo das persoas en situación de dependencia. TEMA 46.- Intervención nos ámbitos das condutas delituosas, consumos tóxicos, ludopatía. As novas adicións: conceptos. Aspectos sociais das condutas aditivas. Prevención, tratamento e rehabilitación social. Reinserción social. Servizos e recursos. TEMA 47.- Intervención social e inclusión social: Pobreza e exclusión social conceptos e diferenzas Grupos de poboación máis vulnerables. Inmigrantes e minorías étnicas. Características e necesidades sociais. Recursos. Servizos e prestacións. Aspectos demográficos da poboación xitana en Galicia. Problemática específica e medidas para a integración social. TEMA 48.- O terceiro sector da acción social. Organizacións non gobernamentais. Concepto. Tipos. Sistema de financiamento. Organización e coordinación coas distintas administracións. As entidades prestadoras de servizos sociais. O rexistro unificado de entidades prestadoras de servizos sociais (RUEPSS). A Coruña, 28 de decembro do 2021 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada